મહેસાણા સહિત ઉત્તર ગુજરાતમાં સોમવારની રાત્રિએ અચાનક જ તાપમાનમાં બે ડિગ્રીના ઘટાડા સાથે ફુલ ગુલાબી ઠંડીનો પ્રારંભ થયો છે. જો કે, દિવસે ૩૫ ડિગ્રી જેટલું ઊંચું તાપમાન અને રાત્રે ૧૭ ડિગ્રી જેટલું નીચું તાપમાન રહેતાં દિવસ અને રાતના તાપમાનમાં મોટા તફાવતના પગલે ડબલ ઋતુનો માહોલ સર્જાયો હોઈ લોકોના આરોગ્ય પર વિપરીત અસર થઈ રહી છે. મહેસાણા સહિત ઉત્તર ગુજરાતમાં ઓક્ટોબર મહિનાના અંતે રાતનું તાપમાન ૧૭.૪ ડિગ્રી જેટલું હતું તેમાં સતત ત્રણ દિવસ સુધી વધારો થવા સાથે શનિવારે રાત્રે તાપમાન ૨૧.૨ ડિગ્રી જેટલું પહોંચી જતાં રાત્રે ગરમીનો અહેસાસ થયો હતો.